ຕຳຫຼວດ ທີ່ແນປືນ ໃສ່ພວກໄວລຸ້ນຜິວດຳ ຢູ່ສະລອຍນ້ຳ ລາອອກ
ຕຳຫຼວດ​ກ່າວ​ວ່າ ສະລອຍນ້ຳ ​ແມ່ນ​​ແອ​ອັດ​ໄປ​ດ້ວຍ​ຜູ້​ຄົນ ​ແລະ​ພວກ​ເຫັນ​ເຫດການ​ກ່າວ​ວ່າ ພວກ​ໄວ​ລຸ້ນທັງຫຼາຍ ບໍ່ໄດ້ປະຕິບັດຕາມ​ຄຳ​ສັ່ງ​ຕຳຫຼວດ ທີ່​ໃຫ້ພວກເຂົາເຈົ້າ​ ອອກ​ໄປ​ຈາກ​ສະລອຍນ້ຳ.
ຕຳຫຼວດຜີວຂາວຄົນນຶ່ງ ໃນລັດ Texas ທາງພາກໃຕ້ຂອງ ສະຫະລັດ ໄດ້ຖືກສັ່ງໃຫ້ພັກການ ຫຼັງຈາກທີ່ໄດ້ເຫັນພາບວີດີໂອ ຂອງລາວ ຍົກປືນໃສ່ກຸ່ມເຍົາວະຊົນຜິວດຳ ແລະໄດ້ປ້ຳຄົນນຶ່ງ ໃນກຸ່ມດັ່ງກ່າວລົງກັບພື້ນດິນ ໃນເຫດການຫຼ້າສຸດ ຊຶ່ງເປັນໄປໄດ້ ອາດພົວພັນກັບການມີອະຄະຕິດ້ານເຊື້ອຊາດຜີວພັນ ຕໍ່ຊາວ ອາເມຣິກັນເຊື້ອສາຍອາຟຣິກາ ເຫດການດັ່ງກ່າວເກີດຂຶ້ນໃນວັນເສົາຜ່ານມາ ໃນເມືອງ McKinney ຕັ້ງຢູ່ປະມານ 50 ຫຼັກ ກິໂລແມັດ ຫ່າງຈາກນະຄອນDallas ໄປທາງທິດເໜືອ ເວລາຕຳຫຼວດໄດ້ຮັບການຮ້ອງຮຽນກ່ຽວກັບງານສັງສັນທີ່ນອງນັນງານນຶ່ງໃນສະລອຍນ້ຳປະຊາຄົມ ຕຳຫຼວດ Eric Casebolt ໄດ້ເຫັນແລ່ນແລະຮ້ອງແບບບໍ່ສຸພາບໃສ່ພວກເຍົາວະຊົນຫຼາຍຄົນ ກ່ອນທີ່ລາວຈະດຶງເດັກສາວທີ່ໃສ່ຊຸດອາບນ້ຳຄົນນຶ່ງ ແລະບັງຄັບໃຫ້ເດັກສາວຄົນນີ້ນອນລົງກັບພື້ນດ້ວຍ ຫົວເຂົ່າແລະກໍໃສ່ກັບມືລາວ ເດັກສາວໄວ 15 ປີ ຄົນນັ້ນຊື່ວ່າ Dajerria Becton ຊຶ່ງນາງໄດ້ບອກກັບພວກນັກຂ່າວສະຖານີທ້ອງຖິ່ນວ່າ ຕຳຫຼວດໄດ້ບິດແຂນລາວ ແລະດຶງຜົມລາວ ປະຊາຊົນຊາວຜີວດຳທີ່ອາໄສຢູ່ໃນເຂດນັ້ນ ຈຳນວນຫຼາຍຮ້ອຍຄົນ ໄດ້ພາກັນເດີນຂະບວນ ຢູ່ຕາມຖະໜົນຫົນທາງທີ່ເມືອງ McKinney ໃນວັນຈັນຜ່ານມານີ້ ຮຽກຮ້ອງໃຫ້ໄລ່ຕຳຫຼວດ Casebolt ອອກຈາກວຽກ ໂດຍກ່າວວ່າ ການກະທຳຂອງລາວແມ່ນສາເຫດມາຈາກການບໍ່ ໃຫ້ກຽດທາງດ້ານຜິວພັນ ຕຳຫຼວດກ່າວວ່າ ສະລອຍນ້ຳແມ່ນແອອັດໄປດ້ວຍຜູ້ຄົນ ແລະພວກເຫັນເຫດການກ່າວວ່າ ພວກໄວລຸ້ນທັງຫຼາຍ ບໍ່ໄດ້ປະຕິບັດຕາມຄຳສັ່ງຂອງຕຳຫຼວດ ທີ່ໃຫ້ພວກເຂົາເຈົ້າອອກໄປຈາກສະລອຍນ້ຳ